Publication: Magyar Közlöny
Issue: MK-2008-144 (Year: 2008, Number: 144)
Era: 2004-2010
Section: Melléklet a 2008. évi LV. törvényhez
Paragraph Index: 417

82. CIKK Pénzmosás és a terrorizmus finanszírozása 1. A felek együttműködnek annak megakadályozása érdekében, hogy pénzügyi rendszereiket általában bűncselekményből és különösen kábítószerrel kapcsolatos bűncselekményekből származó bevételek tisztára mosására, valamint a terrorizmus finanszírozására használják. 2. Ezen a területen az együttműködés magában foglalhatja a közigazgatási és technikai segítségnyújtást, a rendeletek végrehajtásának fejlesztése és a megfelelő szabályok és mechanizmusok hatékony működése céljából, amelyek a pénzmosás és a terrorizmus finanszírozása elleni küzdelemre vonatkoznak, és egyenértékűek a Közösség és egyéb nemzetközi fórumok, különösen a Pénzügyi Akció Munkacsoport (FATF) által elfogadottakkal.

Source: https://magyarkozlony.hu/hivatalos-lapok/8581908e915ae89e08b54544ca36294830b6c5c9/dokumentumok/f0f2790ff61b3b5e47317eb9d0272a7b6541be8c/letoltes